CELEX: 32004R1117
Language: sk
Date: 2004-06-16 00:00:00
Title: Nariadenie Komisie (ES) č. 1117/2004 zo 16. júna 2004, ktorým sa stanovuje výmenný kurz uplatniteľný v roku 2004 na určitú priamu pomoc a opatrenia štrukturálnej alebo environmentálnej povahy v Českej republike, v Estónsku, na Cypre, v Lotyšsku, v Litve, v Maďarsku, na Malte, v Poľsku, v Slovinsku a na Slovensku

17.6.2004   
            
            
               SK
            
            
               Úradný vestník Európskej únie
            
            
               L 217/8
            
         
      NARIADENIE KOMISIE (ES) č. 1117/2004
   zo 16. júna 2004,
   ktorým sa stanovuje výmenný kurz uplatniteľný v roku 2004 na určitú priamu pomoc a opatrenia štrukturálnej alebo environmentálnej povahy v Českej republike, v Estónsku, na Cypre, v Lotyšsku, v Litve, v Maďarsku, na Malte, v Poľsku, v Slovinsku a na Slovensku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Komisie (ES) č. 751/2004 z 22. apríla 2004, ktoré stanovuje určité rozhodujúce skutočnosti pre výmenný kurz na rok 2004 pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko z dôvodu ich pristúpenia k Európskej únii (1), najmä na jeho druhý pododsek článku 1,
   keďže:
   
               (1)
            
            
               V súlade s článkom 1 nariadenia (ES) č. 751/2004 sa za rozhodujúcu skutočnosť výmenného kurzu, ktorý sa má uplatňovať v roku 2004 v Českej republike, v Estónsku, na Cypre, v Lotyšsku, v Litve, v Maďarsku, na Malte, v Poľsku, v Slovinsku a na Slovensku na účely prevodu určitých čiastok na národnú menu pokladá dátum vstupu do platnosti Zmluvy o pristúpení z roku 2003. Výmenný kurz, ktorý sa bude používať zodpovedá priemernej pro rata temporis výmenných kurzov, ktoré sa uplatňujú počas kalendárneho mesiaca, ktorý predchádza dátumu rozhodujúcej skutočnosti;
            
         
               (2)
            
            
               Zmluva o pristúpení vstúpila do platnosti 1. mája 2004;
            
         
               (3)
            
            
               Výmenný kurz, ktorý sa má uplatňovať v roku 2004 na príslušné čiastky a pomoc je preto potrebné stanoviť podľa priemernej pro rata temporis výmenných kurzov, ktoré sa uplatňovali počas mesiaca apríl 2004,
            
         PRIJALA TOTO NARIADENIE:
   Článok 1
   V roku 2004 sa výmenný kurz uvedený v prílohe uplatňuje v Českej republike, v Estónsku, na Cypre, v Lotyšsku, v Litve, v Maďarsku, na Malte, v Poľsku, v Slovinsku a na Slovensku na nasledujúce čiastky:
   
               a)
            
            
               čiastky štrukturálnej alebo environmentálnej povahy uvedené v článku 4 odsek 2 nariadenia Komisie č. 2808/98 (2);
            
         
               b)
            
            
               čiastky prémií a platieb v sektore hovädzieho mäsa uvedené v článkoch 4, 5, 6, 11, 13 a 14 nariadenia Rady (ES) č. 1254/1999 (3);
            
         
               c)
            
            
               čiastky prémií a platieb v sektore ovčieho a kozieho mäsa uvedené v článkoch 4, 5 a 11 nariadenia Rady (ES) č. 2529/2001 (4);
            
         
               d)
            
            
               čiastky pomoci na energetické plodiny uvedené v hlave IV kapitola 5 nariadenia Rady (ES) č. 1782/2003 (5).
            
         Článok 2
   Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 16. júna 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. EÚ L 118, 23.4.2004, s. 19.
   
      (2)  Ú. v. ES L 349,24.12.1998, s. 36.
   
      (3)  Ú. v. ES L 160, 26.6.1999, s. 21.
   
      (4)  Ú. v. ES L 341, 22.12.2001, s. 3.
   
      (5)  Ú. v. EÚ L 270, 21.10.2003, s. 1.
   
      PRÍLOHA
      Výmenné kurzy uvedené v článku 1
      
                  1 euro = (priemer 1.4.2004–30.4.2004)
               
            
                  0,586276
               
               
                  cyperská libra
               
            
                  32,531
               
               
                  česká koruna
               
            
                  15,6466
               
               
                  estónska koruna
               
            
                  250,183
               
               
                  maďarský forint
               
            
                  3,45277
               
               
                  litovský litas
               
            
                  0,650773
               
               
                  lotyšský lat
               
            
                  0,42512
               
               
                  maltská libra
               
            
                  4,75404
               
               
                  poľský zlotý
               
            
                  238,438
               
               
                  slovinský toliar
               
            
                  40,1304
               
               
                  slovenská koruna